EkBass/fiwiki-20250220-pages-articles huggingface dataset:
Vesimäkärä

thumb|Vesimäkärä Vene 2012 -messuilla. Vesimäkärä on lähinnä nuorisolle tarkoitettu suomalainen kilpavene 1960-luvulta. Ajatus vesimäkärän kehittämisestä syntyi 1960-luvun alussa Tekniikan Maailma-lehden toimituksessa. Esikuvana oli ruotsalaisen Åke Sundstedtin suunnittelema Speedy-pikavene. Insinööri Kai Osara laati piirustukset ja keväällä 1962 piirustukset julkaistiin. Ensimmäisen kuuden vuoden aikana piirustuksia myytiin 1 500 kappaletta. Aivan yhtä paljon veneitä ei kuitenkaan rakennettu. Moni vesimäkärä jäi vain haaveeksi. ==Kilpailutoiminta== Ensimmäiset kilpailut vesimäkärillä ajettiin Sipoon Spjutsundin salmessa kesällä 1962 Kitöloppet- nimisen moottoriveneregatan yhteydessä. Varsinainen kilpailutoiminta alkoi seuraavana vuonna, jolloin Helsinkiin perustettiin Vesimäkäräkerho, joka myöhemmin sai nimekseen Veneurheilijat ry. Suomen mestaruudesta alettiin kilpailla vuonna 1966. Kitössä vesimäkärillä on kilpailtu paikallisesti aina 2000-luvun puolelle asti. ==Kilpailuluokat== Vesimäkärillä kilpailtiin kolmessa luokassa: JM, AM ja BM. == Lähteet == * * Kai Osara, Uusi jokaisen kilpavene Vesimäkärä, Tekniikan Maailma, Helsinki 1963 == Kirjallisuutta == * * * == Aiheesta muualla == *Vesimäkärä-blogi Luokka:Veneet
Samsung S5600

Samsung S5600 (tunnetaan myös nimillä Samsung Preston ja Samsung Player Star) on Samsung Electronicsin valmistama 2,8 tuuman kosketusnäytöllä varustettu älypuhelin. Puhelin julkistettiin maaliskuussa 2009 ja sen myynti alkoi kesäkuussa samana vuonna. Puhelin painaa 96 grammaa ja sen mitat ovat 102,8 × 54,8 × 12,9 millimetriä. Puhelimessa on 2,8 tuuman näyttö, jonka tarkkuus on 240 × 320 pikseliä. Akku on 1000 milliampeeritunnin helposti irrotettava akku. Puhelimessa on 3,15 megapikselin takakamera, 80 megatavua muistia, ja siihen mahtuu 2 000 puhelinnumeroa. == Lähteet == S5600 Luokka:Vuoden 2009 matkapuhelimet Luokka:Kosketusnäytölliset älypuhelimet
QuikSCAT

QuikSCAT eli Quick Scatterometer oli yhdysvaltalaisen NOAAn meriä tutkiva kaukokartoitussatelliitti. Se laukaistiin avaruuteen vuonna 1999 ja se lakkasi toimimasta 23.11.2009. https://archive.today/20120524133508/http://www.spacenews.com/civil/091127-demise- quikscat-deprives-scientists-data.html Satelliitti syntyi korvaamaan NASA Scatterometer (NSCAT) -laitteen, joka laukaistiin japanilaisella Advanced Earth Observing Satellite-satelliitilla, joka lakkasi toimimasta vuonna 1997. http://winds.jpl.nasa.gov/publications/nscateol.cfm ==Lähteet== ==Aiheesta muualla== * Jet Propulsion Laboratory homepage for QuikSCAT Luokka:Kaukokartoitussatelliitit
Belmont (savuke)

Belmont on kanadalainen, Philip Morrisin tuottama savukemerkki. Belmontia pidetään hieman parempana savukkeena ja se onkin hieman keskiverto savukeaskia hintavampi Suomessa. Yhdessä Belmont Menthol- ja Belmont Silver -savukkeessa oli vuonna 2012 tervaa 4 milligrammaa, nikotiinia 0,4 ja hiilimonoksidia 5 milligrammaa. Belmont Bluen vastaavat arvot olivat 6, 0,5 ja 7 mg ja Belmont Redin 8, 0,7 ja 9 mg.Suomessa myytävien tupakkatuotteiden terva-, nikotiini- ja hiilimonoksidipitoisuudet v. 2012, Valvira 29.1.2013 (pdf) == Historiaa == Kanadassa Belmont tuli markkinoille 1960-luvun alussa puuhiilifiltterillä varustettuna. 2007 markkinoille tuli ekstrakevyt-versio ja 2009 slim-versio. Belmontia on myös valmistettu Guatemalassa ("Tabacalera Nacional"), Panamassa ("Tabacalera Istmena"), Hondurasissa ("Hondurena"), Nicaraguassa, ja Costa Ricassa ("Republic Tobacco"). Suomessa Belmont-savukkeita valmisti vuoteen 2004 saakka Philip Morrisin myöntämällä yksinoikeuslisenssillä Amer-Tupakka Oy, kunnes se luopui tupakkabisneksestä ja alkoi keskittyä urheiluvälineisiin nimellä Amer Sports. ==Suomessa myytävät Belmont-savukkeet== * Belmont Silver 2002 (ultra light), vastaa vahvuudessaan esimerkiksi L&M; hopeaa. * Belmont Blue (light, ent. extra mild), vastaa vahvuudessaan esimerkiksi Marlboron kultaista. ==Lähteet== Luokka:Savukemerkit
Makondet

Makondet on afrikkalainen etninen ryhmä. Makondeja elää Tansaniassa runsaat miljoona ja Mosambikin pohjoisosassa noin 250 000\. Makondet ovat kyenneet elämään omissa oloissaan. Rannikon asukkaina heillä on ollut satoja vuosia kontakteja arabeihin, mutta makondet eivät ole silti kääntyneet islaminuskoon. Ensimmäiset kontaktit eurooppalaisiin tulivat luultavasti vasta 1910-luvulla.Makonde Information U. Iowa Makondet tunnetaan taidokkaista puuta kaivertamalla luoduista veistoksistaan. Niiden raaka-aineena käytetään afrikanmustapuuta (Dalbergia melanoxylon).Makonde Art Makondejen maanviljely on ollut perinteisesti kaskiviljelyä. Viljelykasveihin kuuluvat maissi, durra ja maniokki. == Katso myös == * Makonden kieli == Lähteet == Luokka:Afrikan alkuperäiskansat Luokka:Mosambikin etniset ryhmät Luokka:Tansanian etniset ryhmät
LHCf

LHCf eli Large Hadron Collider forward on Large Hadron Colliderin kuudesta koelaitteistosta pienin. Se sijaitsee lähellä ATLAS-koelaitteistoa, Sveitsin puolella Meyrinissä. ==Toiminta== Laitteistoa käytetään havaitsemaan hiukkastörmäyksessä syntyneitä etuhiukkasia, joiden kulkulinja on samansuuntainen kuin törmäävien hiukkassuihkujen. Tämän on tarkoitus simuloida kosmista säteilyä. ==Laitteisto== LHCf-laitteisto koostuu kahdesta massaltaan 40 kg ilmaisimesta. Kumpikin on rakenteeltaan 30 cm pitkä, 80 cm korkea ja 10 cm leveä ja ne sijaitsevat 140 metrin etäisyydellä eri puolilla hiukkasten törmäytyspisteestä. Ilmaisimet koostuvat volframilevyistä, muovisesta tuikeilmaisimesta ja suuntaherkistä sensoreista. ==Lähteet== Luokka:Large Hadron Collider
Mosambikin parlamentti

Mosambikin parlamentti () on Mosambikin lainsäädäntövaltaa käyttävä elin. Siinä on 250 jäsentä, jotka valitaan vaaleilla viisivuotisille kausille. Parlamenttivaaleissa käytetään suhteellista vaalitapaa. Vaalialueina ovat provinssit, joista valitaan yhteensä 248 edustajaa. Lisäksi parlamenttiin valitaan yksi edustaja sekä muualla Afrikassa asuville että Euroopassa asuville mosambikilaisille. Aiemmin parlamenttipaikkaan vaadittiin puolueelta yli 5% kannatus, mutta alaraja poistettiin vuonna 2006. Parlamenttivaalit järjestetään joka viides vuosi yhdessä presidentinvaalin kanssa. Parlamenttivaaleihin puolueet asettavat ehdokkaansa listoille, jotka toimitetaan keskusvaalikomitealle. Komitea tarkastaa ehdokkaiden laillisuuden. == Parlamenttivaalien tulokset vuosittain == Puolue Vaalivuosi 1994 1999 2004 2009 2014 2019 FRELIMO 129 133 160 191 144 RENAMO 112 117* 90* 51 89 Mosambikin demokraattinen liitto (UD) 9 - - - - - Movimento Democrático de Moçambique (MDM) - - - 8 17 Yhteensä 250 250 250 250 250 250 * RENAMO oli vaaliliitossa usean pienemmän puolueen kanssa == Lähteet == Luokka:Kansalliset parlamentit Parlamentti
Megakoolon

Termi megakoolon (engl. megacolon) viittaa lääketieteessä epätavallisen laajentuneeseen paksusuoleen. Tila voi olla akuutti tai krooninen. Chagasin tauti on megakoolonin maailmanlaajuisesti yleisin aiheuttaja.Megacolon, Chronic Se voi johtua myös antipsykoottien pitkäaikaiskäytöstäMegacolon associated with the chronic use of antipsychotic medication. https://ejsur.journals.ekb.eg/article_365505_7e571da4f4c1f88218b3c1bb78e675b8.pdf. Toksinen megakoolon on muihin suolistosairauksiin, kuten haavaiseen koliittiin tai Crohnin tautiin liittyvä mahdollinen, mutta harvinainenToxic Megacolon ja hengenvaarallinen komplikaatio.Toxic megacolon Megakoolon voi olla myös esimerkiksi synnynnäinen. Aganglioninen megakoolon tarkoittaa Hirschsprungin tautiaHirschsprungin tauti. Ummetus ja vatsan turvotus lukeutuvat megakoolonin mahdollisiin oireisiin.Symptoms of Megacolon == Lähteet == Luokka:Ruoansulatuselinten oireet
Volkssturmgewehr 1-5

Volkssturmgewehr 1-5 (VG 1-5, tunnetaan myös nimillä Versuchs-Gerät 1-5 ja Gustloff) oli saksalainen toisen maailmansodan aikainen itselataava kivääri. Ase suunniteltiin mahdollisimman yksinkertaiseksi ja helposti valmistettavaksi. Sen pääkäyttäjäkunnan muodostivat puolisotilaalliset Volkssturm-joukot. Volkssturmgewehr 1-5:n kehitti Gustloff-Werken suunnittelija Karl Barnitzkehttp://world.guns.ru/rifle/autoloading- rifles/de/vg1-5-e.html osana primitiivisten aseiden ohjelmaa vuonna 1944. Ohjelman tavoite oli luoda yksinkertaisia ja nopeasti valmistettavia aseita, joita Liittoutuneiden sotatoimien johdosta romahtanut ja materiaalipulasta kärsivä Saksan teollisuus pystyisi valmistamaan. Ase käytti samaa lipasta ja patruunaa kuin monimutkaisempi Sturmgewehr 44 -rynnäkkökivääri. Muilta osin ase muistutti rakenteeltaan enemmän itselataavaa pistoolia kuin rynnäkkökivääriä. Volkssturmgewehr 1-5:n valmistus alkoi tammikuussa 1945 ja sodan loppuun mennessä sitä ehdittiin valmistaa noin 10 000 kappaletta. == Lähteet == Luokka:Rynnäkkökiväärit
Annantehtaan seurakunta

Annantehtaan seurakunta oli ortodoksinen seurakunta Suojärvellä Raja- Karjalassa Suomen Neuvostoliitolle luovuttamalla alueella. Seurakunta kuului Karjalan hiippakunnan neljänteen valvontapiirin ja käsitti Suojärven kunnan eteläosan. Vuonna 1935 seurakunnan väkiluku oli 4 383. Seurakunnan vuonna 1889 rakennettu pääkirkko, Annantehtaan kirkko, sijaitsi Karatsalmen kylässä, jota kutsuttiin myös Annantehtaaksi. Lisäksi seurakunnalla oli yhdeksän tsasounaa.Koponen 1999, s. 163 Tsasounat sijaitsivat Hautavaarassa, Kaipaassa, Salonkylässä, Kukonniemessä, Karatsalmella, Kotajärvellä, Hantsakanniemessä ja kaksi Hyrsylässä. Seurakunnan kirkko ja tsasounat tuhoutuivat sodissa, lukuun ottamatta Hautavaaran tsasounaa, joka on nykyisin asuintaloina. == Historia == Kreivitär Anna Orlova-Tshesmenskaja perusti Suojärven Karatsalmen kylään Pyhän Annan rautaruukin vuonna 1809. Tehtaan työläiset ja kyläläiset kaipasivat omaa kirkkoa. Työläiset keräsivät rahasumman, jolla rakennettiin Annantehtaan ensimmäinen kirkko vuonna 1878. Kirkko paloi vuonna 1883. Uusi kirkko rakennettiin vuonna 1889 ja se oli pyhitetty apostolien Pietarin ja Paavalin muistolle.Koponen 1999, s. 165 Annantehtaasta muodostettiin Suojärven ortodoksisen seurakunnan alainen kappeliseurakunta vuonna 1896. Vuonna 1920 Suojärven ortodoksinen seurakunta jaettiin kahtia ja Annantehtaan kappelista tuli itsenäinen seurakunta. Seurakunta lakkautettiin sotien jälkeen muiden luovutettujen alueiden seurakuntien tavoin. == Lähteet == * === Viitteet === Luokka:Luovutettujen alueiden ortodoksiset seurakunnat Luokka:Suojärvi
Pekka Kuusisto (jääkiekkoilija)

Pekka Juhani Kuusisto (s. ) on suomalainen entinen jääkiekkoilija. Kuusisto esiintyi kolmissa MM-kilpailuissa. (1967, 1973, 1968). Mestaruussarjassa Kuusiston joukkueita olivat TPV, RU-38, Koovee ja Ilves, aikana 1962–1976. Uransa viimeiset kaudet Kuusisto edusti HPK:ta I-divisioonassa. Vuonna 1967 Kuusisto valittiin SM-sarjan tähdistökentälliseen. Kuusisto pelasi sekä hyökkääjän- että puolustajan pelipaikkaa. == Tilastot ja saavutukset == Kausi Sarja Seura O M S P R 1962‑1963 SM-sarja TPV 18 10 4 14 4 1963-1964 Suomensarja TPV 9 5 5 10 8 1964-1965 SM-sarja RU-38 18 11 6 17 16 1965-1966 SM-sarja RU-38 20 8 10 18 31 1966-1967 SM-sarja RU-38 22 7 7 14 14 1967-1968 SM-sarja Koovee 20 4 7 11 30 1968-1969 SM-sarja Koovee 22 4 5 9 20 1969-1970 SM-sarja Koovee 22 4 7 11 30 1970-1971 SM-sarja Ilves 26 1 4 5 34 1971-1972 SM-sarja Ilves 31 0 4 4 18 1972-1973 SM-sarja Ilves 35 8 6 14 28 1974-1975 SM- sarja Ilves 35 3 18 21 30 1975-1976 SM-liiga Ilves 36 2 15 17 46 1976-1977 I-divisioona HPK 35 7 36 43 76 1977-1978 I-divisioona HPK 36 10 34 44 44 1978-1979 I-divisioona HPK 34 12 21 33 97 YHT. (SM) 305 65 93 155 301 YHT. (I-div.) 105 29 91 120 217 * 3 Suomen-mestaruutta (RU-38 1967, Koovee 1968, Ilves 1972) * 1 SM-pronssi (Ilves 1975) * Valittiin SM-liigan tähdistökentälliseen 1967 == Muuta == Kuusisto pelasi jääkiekon ohella myös jalkapalloa ja oli nostamassa TPV:tä mestaruussarjaan vuonna 1970. Nuorten joukkueessa hän voitti piirimestaruuksia.Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. (s. 404) == Lähteet == * * ===Viitteet=== Luokka:Suomalaiset jääkiekkoilijat Luokka:Vuonna 1945 syntyneet Luokka:Elävät henkilöt
Rahikainen

Rahikainen on suomalainen sukunimi. Tunnettuja Rahikaisia ovat muun muassa: * Agneta Rahikainen (s. 1963), kirjallisuustutkija ja kirjailija * Anna Maria Rahikainen, Mariska (s. 1979), rap-artisti * Eino S. Rahikainen (1914–1979), musiikkialan vaikuttaja, Probus Rahikaisen poika * Esko Rahikainen (s. 1942), kirjallisuudentutkija ja Kansalliskirjaston kirjastonhoitaja * Hilkka Rahikainen (s. 1935), Marimekon taiteellinen johtaja * Juhani Rahikainen (s. 1944), telinevoimistelija * Kaarlo Rahikainen (1848–1909), opettaja ja evankelisen herätysliikkeen maallikkosaarnaaja * Kalevi Rahikainen (1927–1992), runoilija * Pentti Rahikainen (1928–2021), kuvittaja * Probus Rahikainen (1885–1946), vienankarjalainen liikemies, toimitusjohtaja ja heimoaktivisti * Riku Rahikainen (s. 1981), jääkiekkoilija * Taavetti Rahikainen (1795–1858), kirkonrakentaja * Tua Rahikainen (s. 1944), muotisuunnittelija ;kuvitteellisia henkilöitä: * Rahikainen, Tuntemattoman sotilaan romaanihahmo.
World News Tonight

World News Tonight voi tarkoittaa seuraavia uutisohjelmia: * World News Tonight, ABC World Newsin nimi vuosina 1978-2006 * World News Tonight (Sky News), Sky Newsin entinen uutisohjelma. * World News Tonight, BBC Worldin uutisohjelma * World News Tonight, SBS World Newsin iltalähetyksen aikaisempi nimi.
EU-presidentti

Euroopan unionin presidentti on virheellinen nimitys, jolla tarkoitetaan yleensä jotakin seuraavista: * Eurooppa-neuvoston puheenjohtaja () * Euroopan unionin puheenjohtajuus (epävirallisesti "ministerineuvosto", engl. Presidency of the Council of the European Union) * Euroopan parlamentin puhemies (engl. President of the European Parliament) Erityisesti virheellistä termiä on käytetty kansainvälisessä mediassa ensin mainitusta Eurooppa-neuvoston puheenjohtajasta.Herman Van Rompuy named as first permanent EU President Wikinews Käyttötapa on harhaan johdatteleva, koska kyseinen toimi on Eurooppa- neuvoston - Euroopan unionin sisäisen instituution - eikä edusta EU:ta kokonaisuudessaan. Ennen Lissabonin sopimusta jokainen jäsenvaltio vuorollaan hoiti sekä Eurooppa-neuvoston puheenjohtajuutta että Euroopan unionin neuvoston puheenjohtajuutta. Lehdistö usein tiivisti nämä velvollisuudet "EU- presidenttiydeksi", joka liitettiin sekä edustavaan maahan että poliittiseen hahmoon. Euroopan komission puheenjohtajaa (engl. President of the European Commission) on harvemmin käytetty tämän termin kanssa, vaikka se onkin kolmesta vaihtoehdosta poliittisesti merkittävin. Mutta termi on virheellinen joka tapauksessa, käytetäänpä sitä kenestä tahansa. == Lähteet == Luokka:Euroopan unionin poliittiset toimihenkilöt
Eduardo Mondlane

Eduardo Mondlane (1920–1969) oli mosambikilainen poliitikko, joka johti Mosambikin vapautusrintama Frelimoa sen perustamisesta vuodesta 1962Mozambique Timeline BBC vuoteen 1969 asti, jolloin hänet murhattiin. Mondlane aloitti opintonsa Etelä-Afrikassa, mutta joutui jättämään ne kesken uuden apartheid- politiikan takia. Hän jatkoi ensin Portugalissa ja myöhemmin Yhdysvalloissa, ja väitteli Harvardissa arkeologiasta. Hän sai työpaikan YK:sta ja palasi sen myötä Afrikkaan. Mondlane toimi Tansaniassa Frelimon edustajana jossa hänet surmattiin Dar es Salaamissa pakettiin sijoitetun pommin avulla. Surman takana oli todennäköisesti Portugalin salainen palvelu PIDE.Eduardo Mondlane SA History == Lähteet == Luokka:Mosambikilaiset poliitikot Luokka:Mosambikilaiset henkirikosten uhrit Luokka:Vuonna 1920 syntyneet Luokka:Vuonna 1969 kuolleet
Tony Isabella

Tony Isabella (s. 22. joulukuuta 1951 Medina, Ohio) on yhdysvaltalainen sarjakuvakäsikirjoittaja, joka tunnetaan Marvelin Black Goliathin ja DC:n Black Lightningin luojana. ==Ura== Isabella pääsi työskentelemään Marvel Comicsille pääkirjoituksen apulaiseksi vuonna 1972.Tony Isabella Comic Book DB Viitattu 1.12.2009 Hän työskenteli myös hetken aikaa Marvelin omistamassa Curtis Magazines:lla toimittajana. Myöhemmin Isabella pääsi käsikirjoittamaan tarinoita muun muassa Aaveajajasta, Luke Cagesta, Daredevilista ja Kapteeni Amerikasta. Hän loi myös vuonna 1975 Bill Foster hahmolle alter egon Black Goliath. Lisäksi Isabella on luonut toiset versiot Paroni Zemosta ja Punakallosta. DC Comicsilla Isabella käsikirjoitti enimmäkseen tuntemattomampia hahmoja 1970-luvun lopulta lähtien. Tunnetuimmaksi työksi nousi luomansa hahmo Black Lightning, jonka sarjakuvaa julkaistiin aina 1990-luvulle asti. Edellisten töiden ohella Isabella on kirjoittanut myös Disneylle muutamia sarjakuvia Roope Ankkaan liittyen, sekä Star Trek sarjakuvia 1980-luvulla. ==Lähteet== ==Aiheesta muualla== * Luokka:Yhdysvaltalaiset sarjakuvantekijät Luokka:Yhdysvaltalaiset bloginpitäjät Luokka:Vuonna 1951 syntyneet Luokka:Elävät henkilöt
20/20 (täsmennyssivu)

20/20 voi tarkoittaa seuraavia: * 20/20, pohjoisamerikkalainen, näöntarkkuuteen liittyvä ilmaus. * 20/20, ABC:n uutismakasiinilähetys. * 20/20, Beach Boysin albumi. * 20/20, Dilated Peoplesin albumi. * 20/20, Sagan albumi. * 20/20, Spyra Gyran albumi.
Mueda

Mueda () on kaupunki ja laajan Muedan piirin (190 082 as., 14 150 km², vuonna 2020) hallinnollinen keskus Mosambikin pohjoisosassa, Cabo Delgadon maakunnassa. Se on makondejen kulttuurin keskus. Vuonna 1960 kaupungissa oli mielenosoitus, joka päättyi verilöylyyn. Viisisataa henkeä sai surmansa.Mozambique Timeline Crawfurd Tapahtumasta alkoi Mosambikin portugalilaisvastainen liike, joka johti maan itsenäistymiseen. Se toi myös Neuvostoliiton mukaan alueelle.Mozambique Happenings == Lähteet == Luokka:Mosambikin kaupungit Luokka:Cabo Delgadon maakunta
Gastrointestinaalinen stroomakasvain

Gastrointestinaalinen stroomakasvain eli GIST on maha-suolikanavan tukirakenteista syntynyt hyvän- tai pahanlaatuinenWhat Are Gastrointestinal Stromal Tumors? kasvain, pehmytkudossarkoomaTypes of soft tissue sarcomas. Pahanlaatuinen GIST kattaa enintään kolme prosenttia kaikista maha- suolikanavan syövistä. Tyypillisimmin kasvain esiintyy mahalaukussa.Gastrolab: Maha-Suoli-Sanakirja Se kuitenkin saattaa ilmaantua mihin tahansa ruoansulatuskanavan alueelle. Varsinkin ohutsuoli on myös yleinen sijainti. Vuosittain ilmaantuvista gastrointestinaalisista stroomakasvaimista 20–30 % on pahanlaatuisia. Suomessa todetaan joka vuosi arvioidusti 10–30 pahanlaatuista tapausta.GIST-kasvaimen taudinkuva ja yleisyys Sairaudesta käytetään usein nimitystä GIST-kasvain, vaikka t-kirjain sen nimessä jo viittaa tuumoriin. GIST on usein varhaisessa vaiheessa oireeton ja löytyy sattumalta. Myöhemmin saattaa esiintyä esimerkiksi vatsakipua, pahoinvointia ja anemiaa. Tapauksissa, joissa kasvainta ei voida kokonaan poistaa leikkauksella, on imatinibi havaittu tehokkaaksi lääkkeeksi.What is the treatment for GIST - gastrointestinal stromal tumour? Kasvain saattaa aiheuttaa ruoansulatuskanavan verenvuotoa. Pahanlaatuisen GIST:n tyypillisiä etäpesäkkeiden kohteita ovat maksa ja vatsakalvo; imusolmukkeisiin ja keuhkoihin se leviää harvoinWhat is GIST? . Sairastuneiden mediaani-ikä on ollut 60 vuotta, mutta kasvaimia esiintyy myös nuorilla aikuisillaSyöpäinfo.fi . Miehet sairastuvat hieman naisia useammin.Gastrointestinal Stromal Tumours (GIST) Useissa tapauksissa mahassa sijaitsevan GIST:n ennuste on parempi kuin suolistossa olevan.Prognosis for GIST (Risk of Recurrence or Metastasis) == Lähteet == Luokka:Sarkoomat Luokka:Ruoansulatuselinten sairaudet
Valkolahosieni

Valkolahosienet kuuluvat kantasieniin. Ne ovat ainoita organismeja, jotka mineralisoivat tehokkaasti puun vaikeasti hajoavan ligniinipolymeerin. Valkolahottajilla on tehokkaita peroksidaasientsyymejä sekä lakkaaseja hajottamaan ligniiniä. Valkolahottajissa on kääpiä ja orvakoita, mutta myös joitain syötäviä lakkisieniä kuten herkkusieniä, siitake ja osterivinokas. Valkolahottajissa on niin selkeästi erilaisten kehityslinjojen lajeja, että ominaisuus on kehittynyt niissä erikseen toisista riippumatta. Valkolahottajat eivät suoranaisesti käytä ligniiniä hyväkseen, mutta kyky hajottaa sitä solunulkoisten entsyymien avulla on tuonut niille mahdollisuuden päästä hyödyntämään puiden selluloosaa ja hemiselluloosaa. Ruskolaho-ominaisuus on kehittynyt myöhemmin kuin valkolaho. On ilmeistä, että vielä kivihiilikaudella ei valkolahotusominaisuutta ollut kehittynyt, mikä selittää fossiilisten polttoaineiden kertymisen maaperään. Tehokas lahotus edellyttää hapen läsnäoloa, mistä syystä turvetta voi kertyä soiden hapettomiin kerroksiin. Valkolaho tunnetaan myös nimillä korroosiolaho, riisilaho ja marmorilaho. Valkolahoinen puuaines on pehmeää ja hajoaa sormien välissä lankamaisiksi tikuiksi. Valoa tuottavia sieniä tunnetaan yli 60 lajia. Kaikki tunnetut valoa tuottavat sienet ovat valkolahottajia, jotka hajottavat ligniiniä. Ligniinin hajotusprosessissa syntyy vahvasti hapettavia peroksideja. Valontuotannossa tarvitaan happea.Sari Timonen, Jari Valkonen (toim.): Sienten biologia, toinen uudistettu painos sivu 117 "Valontuotanto", Gaudeamus, 2018, ISBN 978-952-495-472-3 == Valkolahosieniä == * Rusorypykkä (Phlebia radiata) * Salokääpä (Dichomitus squalens) * Phanerochaete chrysosporium * Puistokääpä (Abortiporus biennis) * Tuhkakääpä (Bjerkandera adusta) * Rähjäorvakka (Phanerochaete sordida) * Siitake (Lentinula edodes) * Osterivinokas (Pleurotus ostreatus) * Karvavyökääpä (Trametes hirsuta) * Silkkivyökääpä (Trametes versicolor) * Pörrökääpä (Cerrena unicolor) * Talikääpä (Obba rivulosa) * Taulakääpä (Fomes fomentarius) * Männynjuurikääpä (Heterobasidion annosum) == Lähteet == == Aiheesta muualla == *Marja Tuomela: Ligniinin ja muiden 14C-leimattujen yhdisteiden hajoaminen kompostissa ja maassa. Kiinnostuksen kohteena erityisesti valkolahosienet (pdf) Luokka:Kantasienet *
Kauko Pirinen

Kauko Antero Pirinen (10. tammikuuta 1915 Eno – 31. toukokuuta 1999 Helsinki) oli suomalainen historiantutkija. Hän oli Helsingin yliopiston kirkkohistorian professori vuodesta 1961 ja yleisen kirkkohistorian professori vuosina 1963–1980. Ennen yliopistouraa Pirinen oli Valtionarkistossa arkistonhoitajana 1957–1961 ja arkistoneuvos 1961–1962.Otavan Iso tietosanakirja, Otava 1967, osa 6, palsta 1171 Pirinen kirjoitti ylioppilaaksi Joensuun lyseosta vuonna 1932. Hän valmistui Helsingin yliopistosta filosofian kandidaatiksi vuonna 1936 ja lisensiaatiksi vuonna 1956 sekä väitteli filosofian tohtoriksi vuonna 1962.Suomen kirkon matrikkeli 1963, s. 511. Helsinki: Suomen Kirkon Pappisliitto, 1963. Pirinen oli Suomessa 1900-luvun johtavia historiantutkijoita. Hänen erikoisalojaan olivat Suomen keskiajan historia, Savon ja Karjalan historia ja kirkollinen lainsäädäntö. Pirinen oli myös heraldiikan asiantuntija, ja hän osallistui 1950- ja 1960-luvuilla Suomen maalaiskuntien vaakunoiden suunnitteluun. Esko Rekola: Viran puolesta, s. 63. Porvoo-Helsinki: WSOY, 1998. Pirinen oli Helsingin yliopiston Karjalaisen osakunnan kuraattorina vuosina 1943–1944. Hän sai teologian kunniatohtorin arvonimen vuonna 1963. Kauko Pirisen ensimmäinen puoliso vuosina 1940–1961 oli kirjailija Aale Tynni (1913–1997). Heidän poikansa oli runoilija Matti Pirinen (1942–1971). Pirisen toinen puoliso vuodesta 1962 oli Maila Sylvia Melin. == Teoksia == * Suomen vaakunat ja kaupunginsinetit. (1949, A. W. Ranckenin kanssa) * Turun tuomiokapituli keskiajan lopulla. (1956) * Turun tuomiokapituli uskonpuhdistuksen murroksessa. (1962) * A History of Finland. (1962, Eino Jutikkalan kanssa) * Schaumanin kirkkolain synty. (1985) * Suomen kirkon historia. (1. osa, 1991) * Henrik Renqvist, pappi ja herätysjohtaja, oikeushistoriallinen näkökulma (julk. postuumisti 2003, toim. Ilkka Huhta) == Lähteet == Luokka:Suomalaiset historioitsijat Luokka:Suomalaiset keskiajantutkijat Luokka:Helsingin yliopiston professorit Luokka:Vuonna 1915 syntyneet Luokka:Vuonna 1999 kuolleet Luokka:Suomalaiset professorit
Pedon merkki

Pedon merkki on Jaakko Pakkasvirran ohjaama historiallinen sodanvastainen taide-elokuva, joka sijoittuu jatkosodan vuosiin. Vuonna 1981 valmistunut elokuva perustuu kirjailija Olavi Paavolaisen teksteihin, ennen kaikkea kirjaan Synkkä yksinpuhelu.http://teema.yle.fi/ohjelmat/juttuarkisto/jaakko- pakkasvirtaa-juhlitaan-elokuvalla-pedon-merkki-k15 Keskeisissä rooleissa nähdään Esko Salminen, Irina Milan, Tom Wentzel, Hannu Lauri ja Vesa-Matti Loiri. Lauri ja Loiri palkittiin rooleistaan Jusseilla. Pedon merkki toi 99 883 katsojaa elokuvateattereihin == Rooleissa == == Vastaanotto == Ulkomailla sotaelokuvan vastaanotto oli kunniamainintoineen ymmärtävämpää kuin kotimaassa. Ohjaaja Jaakko Pakkasvirran mukaan tekijät saivat Suomessa jopa tappouhkauksia. Video-oppaassa vuodelta 1994 Harri Närhi kuvaa Pedon merkkiä hyvin näytellyksi, paljon puhetta sisältäväksi ja draamallisesti kunnianhimoiseksi kuvaukseksi illuusioiden rapisemisesta historian käännekohdassa. Hän antaa elokuvalle kolme tähteä viidestä, mikä vastaa sanallista arviota ”hyvä”. == Lähteet == * === Viitteet === == Aiheesta muualla == * * , katsottavissa kokonaan. Luokka:Vuoden 1981 suomalaiset elokuvat Luokka:Jatkosotaan pohjautuvat elokuvat Luokka:Jaakko Pakkasvirran ohjaamat elokuvat Luokka:Kirjoihin perustuvat elokuvat
Frog Lake Massacre

Frog Lake Massacre () oli 2. huhtikuuta 1885 cree-intiaanien suorittama verilöyly Frog Laken kylässä, Albertan provinssissa, Kanadassa. Verilöyly luetaan osaksi suurempaa alueen alkuperäisasukkaiden Saskatchewanin kapinaa. Cree-intiaanien keskuudessa oli kasvavaa kaunaa Kanadan hallituksen treaty- politiikkaa vastaan ja intiaanien tärkeimmän ravinnonlähteen, biisonin lukumäärien laskiessa jyrkästi kontrolloimattoman metsästyksen johdosta, sekä samanaikaisesta métisien voittoisasta Duck Laken taistelusta johtuen päällikkö Big Bear kokosi joukkonsa vastustamaan Kanadan hallituksen joukkoja ja alueelle muuttavia siirtolaisia. Big Bear kuitenkin vastusti sotapäällikkönsä Wandering Spiritin aietta hyökätä läheiseen Frog Laken kylään. Vastustuksesta huolimatta creet kokosivat kylän 11 siirtolaista, joukossa kaksi pastoria, kylän kirkkoon. Kylän intiaaniasiamies Thomas Quinn joutui sanaharkkaan intiaanien kanssa, jonka seurauksena hänet ammuttiin kuoliaaksi. Pian tämän jälkeen creet surmasivat kaikki muut kirkossa olleet lukuun ottamatta kahta vangittua naista. Vangituksi joutuivat Theresa Gowanlock ja Theresa Delaney. Hudson's Bay Companyn työntekijä William Bleasdell Cameron pelastui ollessaan kauppa-asemalla verilöylyn aikaan ja onnistui pakenemaan. Verilöyly herätti Kanadan hallituksen havaitsemaan kasvavan vihamielisyyden valtiota vastaan läntisessä Kanadassa. Sotilaat nujersivat lopulta Saskatchewanin kapinan, ja verilöylyyn osallistuneet creet vangittiin ja tuomittiin hirtettäväksi. Hirttotuomion saivat Wandering Spirit, Round the Sky, Bad Arrow, Miserable Man, Iron Body, Little Bear, Crooked Leg ja Man Without Blood. Päällikkö Big Bear vastusti verilöylyä, mutta osallisuudestaan hallituksen vastaisiin toimiin hänet tuomittiin maanpetoksesta kolmeksi vuodeksi Manitoban Stony Mountain vankilaan. == Lähteet == Luokka:Kanadan taistelut Luokka:Vuoden 1885 sotahistoria
Ohimenevä aivoverenkiertohäiriö

Ohimenevä aivoverenkiertohäiriö (englanniksi "transient isch(a)emic attack" eli TIA)Ohimenevä aivoverenkiertohäiriö eli TIA, Hus.fi on sairauskohtaus, jossa ohimenevästi jokin osa aivoista ei saa riittävästi verta. Tämä taas on seurausta jommankumman puolen päänvaltimoiden toiminnan tilapäisestä katkoksesta. Tilanne on tyypillisesti sellainen, että siihen liittyy toisen puolen halvausoireisto ja mikäli se on oikealla myös afasia eli puhekyvyn menetys. Samalla vastakkaisen puolen kasvohermoissa esiintyy halvaus. Kasvohermot ovat aivojen kannalta samalla puolella kuin aivopuolisko, muu ruumiin hermotus eri puolella. Myös hermotunnossa on samanlaiset häiriöt kuin pysyvässä aivohalvauksessa. Tilasta on erotettava vaikea migreenikohtaus, jossa aivoverisuonet niin ikään supistelevat, mutta kummallakin puolella. TIA voi edeltää pysyvää aivohalvausta, joka on pyrittävä estämään erilaisin keinoin. Voidaan käyttää veren hyytymistä estäviä lääkkeitä ja joissain erityistapauksissa käytettävä verisuonikirurgiaa. Sairaus on varsin yleinen, joten jokaisen lääkärin on ehdottomasti tunnistettava se ja hoidettava vaikkapa pysyvän halvauksen tapaan ellei muuten selviä kummasta on kyse. Magneettikuvauksella voidaan nykyään selvittää, missä tukos on. Aiemmin oli tapana ottaa selkäydinnestenäyte, jossa katsottiin, sisältääkö näyte punasoluja vai ei. Verinen näyte viittasi aivoverenvuotoon. == Lähteet == Luokka:Neurologia
Vincent Jay

Vincent Jay (s. 18. toukokuuta 1985) on ranskalainen uransa lopettanut ampumahiihtäjä ja olympiavoittaja. Jay sai junioreiden MM-kilpailuissa viestihopeaa Kontiolahdella 2005 sekä viestikultaa ja pikamatkan hopeaa Presque Islessä 2006. Langdorf-Arberseen EM-kilpailuissa 2006 hän sai hopeaa junioreiden pikamatkalla sekä pronssia takaa-ajossa ja viestissä. Pyeongchangin MM-kilpailuissa 2009 hän oli viestissä neljäs. Jay sijoittui maailmancupissa ensimmäisen kerran kymmenen parhaan joukkoon oltuaan kymmenes Hochfilzenin pikakilpailussa kaudella 2008–2009. Ensimmäisen voittonsa hän sai myöhemmin samalla kaudella Vancouverin normaalimatkan kilpailussa. Vancouverin olympialaisissa 2010 Jay voitti pikamatkalla kultaa ja sai takaa-ajossa pronssia. Lisäksi hän oli kahdeksas yhteislähdössä. == Maailmancupin palkintosijat == *Kausi 2008–2009: Vancouver normaalimatkalla voitto *Kausi 2009–2010: Vancouver pikamatkalla voitto, takaa-ajossa kolmas, Kontiolahti takaa-ajossa kolmas == Lähteet == Luokka:Ranskalaiset ampumahiihtäjät Luokka:Ranskalaiset olympiavoittajat Luokka:Vuonna 1985 syntyneet Luokka:Elävät henkilöt
Vapauden kultainen kynä

Vapauden kultainen kynä -palkinto (World Association of Newspapers' Golden Pen of Freedom Award) on arvostettu kansainvälinen journalismin palkinto, jonka myöntää World Association of Newspapers vuosittain jollekin yksittäiselle ihmiselle tai organisaatiolle, joka on vaikuttanut merkittävällä tavalla lehdistön vapauden puolustamiseen tai edistämiseen.Vapauden kultainen kynä etritrealaiselle Dawit Isaakille, Hs.fi, Kulttuuri , viitattu 15.10.2011 Lisätessään kirjoittamista palkinnon saajista palkinto saa huomion kohdistumaan niihin, jotka voivat olla vaarassa ja voisivat hyötyä kansainvälisestä huomiosta. Vuonna 1961 perustettu palkinto myönnetään vuosittain World Newspaper Congress and World Editors Forumin avajaisten yhteydessä. ==Palkitut== Vuosi Palkittu Maa 1961 Ahmet Emin Yalman 1963 Sein Win Burma 1964 Gabriel Makoso 1965 Esmond Wickremesing 1966 Jules Dubois 1967 Mochtar Lubis 1968 Christos Lambrakis 1969 Tšekkoslovakian lehdistö 1970 Alberto Gainza Paz 1972 Hubert Beuve-Méry 1973 Anton Betz 1974 Julio de Mesquita Neto 1975 Sang-Man Kim 1976 Raul Régo 1977 Robert High Lilley 1978 Donald Woods Etelä-Afrikka Percy Qoboza 1979 Claude Bellanger (postuumisti) 1980 Jacobo Timerman 1981 José Javier Uranga 1982 P. Joaquin Chamorro Barrios 1985 Joaquin Roces 1986 Anthony Heard Etelä-Afrikka 1987 Juan Pablo Cárdenas 1988 Naji al-Ali (postuumisti) 1989 Sergei Grigoryants 1990 Luis Gabriel Cano 1991 Gitobu Imanyara 1992 Dai Qing 1993 Pius Njawe 1994 Omar Belhouchet 1995 Gao Yu 1996 Yndamiro Restano Díaz 1997 Naša Borba Feral Tribune Oslobodjenje 1998 Doan Viet Hoat 1999 Faraj Sarkohi 2000 Nizar Nayouf 2001 Win Tin Burma San San Nweh 2002 Geoffrey Nyarota 2003 Valko-Venäjän lehtimiesyhdistys 2004 Ruslan Sharipov 2005 Mahjoub Mohamed Salih 2006 Akbar Ganji 2007 Shi Tao 2008 Li Changqing 2009 Najam Sethi 2010 Ahmad Zeidabadi 2011 Dawit Isaak / 2012 Anabel Hernández 2013 Than Htut Aung 2014 Eskinder Nega 2015 Kaikki journalistit jotka kuolivat työssään 2016 Dmitri Muratov 2017 Can Dündar 2018 Maria Ressa 2019 Jamal Khashoggi 2020 Jineth Bedoya Lima 2021 Jimmy Lai ja Apple Dailyn uutistoimitus 2022 Gazeta Wyborcza ja Gazeta Wyborcza -säätiö 2023 Elaheh Mohammadi Niloofar Hamedi == Lähteet == == Aiheesta muualla == * Golden Pen of Freedom Award Luokka:Journalismipalkinnot
World Association of Newspapers

World Association of Newspapers and News Publishers (WAN-IFRA) on sanomalehtien ja uutistoiminnan kustantajien maailmanlaajuinen kattojärjestö. Vuonna 1948 perustettu järjestöön kuuluu 3 000 kustantajaa tai muuta alan yritystä ja sen jäsenenä on 80 alan kansallista järjestöä kuten suomalainen Sanomalehtien liitto. Nämä tahot edustavat 18 000 julkaisua kaikilta mantereilta, 120 eri maasta. WAN-IFRA:n päätoimipisteet ovat Saksan Frankfurt am Mainissa ja Ranskan Pariisissa, minkä lisäksi järjestöllä on sivutoimipisteet Meksikon Mexico Cityssä, Singaporessa ja Intian Chennaissa. WAN-IFRA tilastoi sanomalehdistön painettua levikkiä ja verkkosivustojen kävijämääriä maailmanlaajuisesti sekä ylläpitää tietokantaa aiheesta (World Press Trends Database). Seurannan tuloksista viestitään jäsenistölle avointen julkaisujen kuten maakatsausten ja vuosikatsauksen välityksellä (esimerkiksi World Press Trends 2016). Tämä sanomalehtien ja uutiskustantajien maailmanliitto seuraa osaltaan sananvapauden toteutumista maailmalla ja työskentelee sananvapauden parantamiseksi. WAN-IFRA myöntää vuosittain Vapauden kultainen kynä -palkinnon. == Lähteet == ==Aiheesta muualla== * Virallinen sivusto (wan-ifra.org) * Luokka:Kansainväliset järjestöt Luokka:Toimittajajärjestöt
Megan McJames

Megan McJames (s. 24. syyskuuta 1987 Park City, Utah) on yhdysvaltalainen alppihiihtäjä. McJames kilpaili alppihiihdon maailmancupissa ensimmäisen kerran Aspenissa 25. marraskuuta 2006. Ensimmäiset maailmancupin pisteensä hän saavutti Cortina d’Ampezzon suurpujottelussa tammikuussa 2007 oltuaan 28:s. Parhaimmillaan hän on sijoittunut maailmancupissa 14:nneksi Söldenin suurpujottelussa lokakuussa 2008. Vancouverin olympialaisissa 2010 McJames sijoittui suurpujottelussa 32:nneksi. Garmisch-Partenkirchenin MM-kilpailuissa 2011 McJames oli pujottelussa 29:s ja suurpujottelussa 34:s. == Lähteet == == Aiheesta muualla == *Megan McJamesin blogi Luokka:Yhdysvaltalaiset alppihiihtäjät Luokka:Vuonna 1987 syntyneet Luokka:Elävät henkilöt
Tia (täsmennyssivu)

Tia voi tarkoittaa: *TIA, slovenialainen virasto *Tia, naisen etunimi *TIA, sairauskohtaus *TIA, Tiranan kansainvälinen lentoasema Nënë Tereza (IATA- lyhenne: TIA), Albania *TIA, arkisessa viestinnässä käytetty englanninkielinen lyhenne sanonnalle Thanks in advance *Television Interface Adaptor (TIA), ATARI 2600-pelikonsolissa käytetty ohjauspiiri.
David Jordan

David Keith Jordan (s. 13. syyskuuta 1985 Barnet, Lontoo) on englantilainen laulaja-lauluntekijä. Jordanin äiti on kotoisin Montserratin saarelta Karibialta ja isä Kalkutasta, Intiasta. Jordan on kirjoittanut pop-rock- lauluja 11-vuotiaasta asti. Hänen musiikillinen idolinsa oli nuorempana Prince. Ensimmäiset yhdeksän vuottaan Jordan asui Pohjois-Lontoossa, mutta vanhempiensa eron jälkeen hän muutti hänen isoäitinsä luokse Enfieldiin. Vuonna 2007 Jordan teki levytyssopimuksen Mercury Recordsin kanssa ja hänen esikoisalbuminsa Set the Mood ilmestyi myöhemmin samana vuonna. == Diskografia == === Albumit === * 2007: Set the Mood === Singlet === * 2007: ”Place in My Heart” * 2008: ”Sun Goes Down, Move On, Only Living Soul” * 2008: ”Move On” * 2010: ”(Don’t Wanna) Hear You Say” == Lähteet == == Aiheesta muualla == David Jordanin kotisivut Luokka:Brittiläiset laulaja-lauluntekijät Luokka:Vuonna 1985 syntyneet Luokka:Elävät henkilöt
Aldo Leetoja

Aldo Leetoja (s. 11. helmikuuta 1988 Rakvere) on virolainen yhdistetyn hiihtäjä. Yhdistetyn maailmancupissa Leetoja kilpaili ensimmäisen kerran 14. helmikuuta 2009 Klingenthalissa, jossa hän oli 38:s. Leetoja on menestynyt yhdistetyssä paremmin mäkiosuudella kuin hiihto-osuudella. Maailmancupissa hän on parhaimmillaan sijoittunut 33:nneksi marraskuussa 2009. Tuolloin hän johti kilpailua mäkiosuuden jälkeen. MM-kilpailuissa Leetoja oli Liberecissä 2009 normaalikilpailussa 22:s. Oslossa 2011 hän oli samalla matkalla 51:s. == Lähteet == Luokka:Virolaiset yhdistetyn hiihtäjät Luokka:Vuonna 1988 syntyneet Luokka:Elävät henkilöt
Pascal Egloff

Pascal Egloff (s. 8. elokuuta 1992) on sveitsiläinen mäkihyppääjä. Mäkihypyn maailmancupissa Egloff kilpaili ensimmäisen kerran 7. maaliskuuta 2009 Lahdessa, jossa hän oli joukkuemäessä Sveitsin joukkueen mukana kymmenes. Kaudella 2009-2010 Egloff oli mukana Kuusamossa hypätyssä joukkuekisassa, jossa Sveitsi sijoittui kuudenneksi. Henkilökohtaiseen maailmancupin kilpailuun Egloff osallistui ensimmäisen kerran Kuusamossa seuraavana päivänä sijoittuen 35:nneksi. Parhaimmillaan hän on sijoittunut 33:nneksi Sapporossa tammikuussa 2014. == Lähteet == Luokka:Sveitsiläiset mäkihyppääjät Luokka:Vuonna 1992 syntyneet Luokka:Elävät henkilöt
Sarkooma

Sarkooma on pahanlaatuinen tukikudoksesta lähtevä kasvain eli tukikudossyöpä. Termi kattaa suuren joukon erilaisia syöpätauteja, muun muassa luu- ja pehmytkudossarkoomat. Kaikkia sarkoomia todetaan Suomessa noin 350 uutta tapausta vuodessa. Näistä pehmytkudossarkoomia on runsas sata ja luusarkoomia viitisenkymmentä. Luusarkoomia ovat osteosarkooma, kondrosarkooma ja Ewingin sarkooma; pehmytkudossarkoomiin kuuluvat fibrosarkooma, liposarkooma, leiomyosarkoomaSarkoomat – Syöpäjärjestöt ja gastrointestinaalinen stroomakasvainTypes of soft tissue sarcomas. Peyton Rous havaitsi vuonna 1911 erään viruksen aiheuttavan kanalla sarkoomaa. Virus nimettiin Rousin sarkoomavirukseksi. == Lähteet == ==Aiheesta muualla== * Syöpäjärjestöt: Sarkooma, Kaikki syövästä * Pehmytkudossarkooma - terveyskirjasto. * Luusarkooma - terveyskirjasto. * Luokka:Seulonnan keskeiset artikkelit
Anelma

Anelma on suomalainen naisen etunimi. Nimi johtuu pyytämistä tarkoittavasta verbistä anoa mutta sen esikuvina ovat olleet myös vanhemmat nimet Nelma, Ihanelma ja Sanelma. Nimen keksijänä pidetään raittius- ja naisasianajajana tunnettua Edla Kojosta, joka antoi sen vuonna 1906 syntyneelle tyttärelleen, Anelma Vuoriolle. Anelma nimipäivä on 2. joulukuuta. Suomessa nimi Anelma on 1900-luvun alusta vuoden 2019 loppuun mennessä annettu 4 464 naiselle ja alle viidelle miehelle. == Tunnettuja Anelmoja == * Anelma Järvenpää-Summanen (s. 1947), kirjailija * Anelma Vuorio (1906–1983), kirjailija == Lähteet == Luokka:Etunimet
Talvisodan pommitukset Kuopiossa

Talvisodan pommitukset Kuopiossa tapahtuivat 6. tammikuuta, 2. helmikuuta, 3. helmikuuta ja 5. maaliskuuta 1940. Pommihyökkäyksistä tuhoisin tapahtui 3. helmikuuta 1940. Silloin kuoli 34 ihmistä. Yhteensä viidessä pommituksessa kuoli laskentatavasta riippuen 41 tai 43 ihmistä, lisäksi sosiaaliministeriön mukaan rakennuksista vaurioitui tai tuhoutui 116. Täysin tuhoutuneita rakennuksia oli vain kymmenen. Kuopiossa annettiin yhteensä 24 ilmahälytystä. ==Katso myös== *Talvisodan pommitukset ==Lähteet== Luokka:Kuopion historia Kuopio
Unelma (nimi)

Unelma on suomalainen naisen etunimi. Nimi johtuu haavetta tai toivetta taikka sellaisen täyttymistä tarkoittavasta sanasta unelma, joka on myös erään koristekasvin nimi. Unelma nimipäivä on 2. joulukuuta. Nimi Unelma on Suomessa 1900-luvun alusta vuoden 2019 loppuun mennessä annettu 4 055 naiselle ja alle kymmenelle miehelle. == Tunnettuja Unelmoja == * Unelma Konkka (1921–2011), inkeriläissyntyinen kansanperinteen tutkija ja kirjailija * Unelma Röpelinen, Mikaela (s. 1945), nunna, Lintulan luostarin igumenia == Kuvitteellisia Unelmoja == * Unelma Säleikkö, vuorineuvos Tuuran sihteeri Uuno Turhapuro -elokuvissa. *Iris Unelma Rainio, Uusi päivä-televisiosarjasta. *Jutta Unelma Korhonen, Salatut elämät-televisiosarjasta. ==Lähteet== Luokka:Etunimet
Reijo Olavi Salo

Reijo Olavi Salo (5. maaliskuuta 1941 Jyväskylä – 22. marraskuuta 2015 Jyväskylä) oli suomalainen pesäpalloilija. Reijo ”Hepeli” Salo nousi 1960-luvun vaihteessa Jyväskylän Kirin ykköslukkariksi ja Eino Kaakkolahden perinteiden jatkajaksi. Arvo-otteluissa Salo esiintyi yhdeksän kertaa: kolmessa Itä–Länsi-, neljässä Liitto–Lehdistö- sekä kahdessa Mestarit–Muu Suomi -ottelussa. Vuoden parhaaksi lukkariksi hänet valittiin vuonna 1965. Vuonna 1982 Hepeli luotsasi Kirin Suomen mestariksi pelinjohtajana. == Saavutukset == === Pelaajana === * 1 SM-kulta: 1964 * 3 Itä-Länsi-ottelua: 1965, 1967, 1968 * Vuoden lukkari: 1965 http://www.pesis.fi/pesapalloliitto/historia/parhaat-pelaajat- kausittain/vuoden_lukkarit/ === Pelinjohtajana === * 1 SM-kulta: 1982 * 2 SM- pronssia: 1976, 1983<ref name="PJ-mitalit /> ==Lähteet== * === Viitteet === Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1941 syntyneet Luokka:Vuonna 2015 kuolleet
Reijo Eino Salo

Reijo Eino Valdemar Salo (14. huhtikuuta 1939 Seinäjoki – 6. marraskuuta 2018 Seinäjoki) oli suomalainen pesäpalloilija. Hän edusti Seinäjoen Maila-Jusseja. Reijo ”Reksi” Salo valittiin vuoden lukkariksi 1969 ja samana vuonna hän saavutti SM-hopeaa. Hän pelasi kahdessa Liitto–Lehdistö- sekä yhdessä Itä–Länsi-, Mestarit–Muu Suomi- ja TUL:n Pohjola–Etelä-ottelussa. Salo toimi pelaajauransa jälkeen pelinjohtajana. Kaudella 1972 Salo toimi SMJ:n pelinjohtajana ja kaudella 1975 Nurmon Jymyn pelinjohtajana. == Saavutukset == === Pelaajana === * 1 SM-hopea: 1969 * 1 Itä–Länsi-ottelu: 1969Reijo Salo – Itä–Länsi-ottelut * 2 Liitto–Lehdistö-ottelua: 1969Liitto–Lehdistö 1969, 1971Liitto–Lehdistö 1971 * Vuoden lukkari: 1969 http://www.pesis.fi/pesapalloliitto/historia/parhaat-pelaajat- kausittain/vuoden_lukkarit/ ==Lähteet== * === Viitteet === Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1939 syntyneet Luokka:Vuonna 2018 kuolleet
Tina Bachmann

Tina Bachmann (s. 15. heinäkuuta 1986 Schmiedeberg, Saksan demokraattinen tasavalta) on entinen saksalainen ampumahiihtäjä. Hän edustaa SG Stahl Schmiedeberg -seuraa. (archive.org) Bachmann voitti junioreiden Euroopan- mestaruuden 3 × 6 kilometrin viestissä Langdorf-Arberseessa 2006. Aikuisten sarjassa hän on saanut EM-kilpailujen viestissä hopeaa Nove Mestossa 2008 ja pronssia Ufassa 2009. Hanty-Mansijskin MM-kilpailuissa 2011 hän hiihti kolmannen osuuden kultaa saaneessa Saksan viestijoukkueessa, sai normaalimatkalla hopeaa ja oli yhteislähtökilpailussa 12:s. Ruhpoldingin MM- kilpailuissa 2012 hän hiihti avausosuuden Saksan mestarijoukkueessa naisten viestissä. Lisäksi hän sijoittui yhteislähdössä neljänneksi ja takaa-ajossa 14:nneksi. Bachmann kilpaili maailmancupissa ensimmäisen kerran Trondheimissa kaudella 2008–2009. Muutamaa päivää myöhemmin hän voitti maailmancupin pikamatkan Hanty-Mansijskissa. Bachmann on saavuttanut rulla-ampumahiihdon MM- kilpailuissa kultaa sekaviestissä Oberhofissa 2009 sekä kultaa takaa-ajossa ja hopeaa pikakilpailussa Nové Městossa 2010. Bachmann lopetti uransa joulukuussa 2016. == Lähteet == == Aiheesta muualla == *Virallinen sivusto Luokka:Saksalaiset ampumahiihtäjät Luokka:Vuonna 1986 syntyneet Luokka:Elävät henkilöt
Neuvoja vastanaineille

__NOTOC__ Neuvoja vastanaineille (; ) on Plutarkhoksen Moralia-kokoelmaan (kirja II, 12) kuuluva tutkielma, joka sisältää neuvoja nuorelle filosofiaan perehtyneelle parille nimeltä Eurydike ja Pollianos (Flavius Pollianus). Plutarkhos on kirjoittanut teoksensa heille häälahjaksi.Plutarkhos: Neuvoja vastanaineille, johdanto. Teos sisältää johdannon lisäksi 48 suhteellisen lyhyttä lukua. Teksti on säilynyt nykyaikaan 11 keskiaikaisessa käsikirjoituksessa lähes kokonaisuudessaan: siinä on aukko vain luvun 25 lopussa.Sironen, Erkki: Jälkisanat teokseen Plutarkhos 2005, s. 181–182. Teos sisältää enimmäkseen esimerkinomaisia vertauksia ja kertomuksia, joiden on tarkoitus antaa opetuksia yhteiselämää varten. Monet ovat ilmeisesti yleisemminkin tunnettuja kreikkalaisia anekdootteja tai tunnettujen henkilöiden, kuten filosofien tai valtiomiesten, lausumia. Näitä seuraa usein Plutarkhoksen oma selitys. Opetukset koskevat ennen kaikkea avioparin keskinäisiä suhteita. Yleinen teema on se, että miehen tulee toimia vaimonsa opettajana kohti filosofisempaa avioliittoa. Vaimoja muun muassa varoitetaan taikauskon ja magian harjoittamisesta. Plutarkhos varoittaa aviopareja myös kaikenlaisesta hienostelusta ja kehottaa heitä hyveellisyyteen. == Lähteet == == Kirjallisuutta == === Suomennos === * Plutarkhos: Neuvoja vastanaineille. Teoksessa === Muita käännöksiä ja tekstilaitoksia === * Plutarch: Advice to Bride and Groom. Teoksessa Kreikankielinen alkuteksti ja englanninkielinen käännös. == Aiheesta muualla == === Teos === * Πλουτάρχος: Γαμικὰ παραγγέλματα * Plutarch: Advice to Bride and Groom === Muuta === * Asikainen, Susanna: Rauhallisen yhteiselämän ohjeet : Avioliitto ja puolisoiden roolit Plutarkhoksella ja Uuden testamentin ajan kristillisessä kirjallisuudessa Pro gradu. Helsingin yliopisto, eksegetiikan laitos. 2008. Luokka:Plutarkhoksen teokset
Sisarrakkaudesta

__NOTOC__ Sisarrakkaudesta (; ) on Plutarkhoksen Moralia-kokoelmaan (kirja VI, 34) kuuluva tutkielma, joka käsittelee nimensä mukaisesti sisarusten välisiä suhteita. Tyyliltään teos on diatribe-muotoinen essee. Se sisältää 21 melko lyhyttä lukua. Teksti on säilynyt nykyaikaan 30 keskiaikaisessa käsikirjoituksessa lähes kokonaisuudessaan: tekstissä on vain pari lyhyttä aukkokohtaa.Sironen, Erkki: Jälkisanat teokseen Plutarkhos 2005, s. 182–184. Teos on osoitettu lahjaksi veljeksille Gaius Avidius Nigrinus ja Titus Avidius Quietus. Alussa Plutarkhos todistaa sisarrakkauden olevan luonnollista; esimerkkinä tästä hän käyttää ihmiskehoa, jossa tärkeimpiä ruumiinosia on kaksi kappaletta. Hän kuitenkin sanoo sisarrakkauden olevan hänen aikanaan yhtä harvinaista kuin ennen oli sisarusten välinen vihanpito.Plutarkhos: Sisarrakkaudesta 1–2. Plutarkhos kertoo useita esimerkkejä sekä sisarusten välisistä hyvistä että huonoista suhteista. Oman sisaruksen rakastaminen kytketään suoraan omien vanhempien rakastamiseen.Plutarkhos: Sisarrakkaudesta 6. Suurin osa teoksesta antaa käytännön neuvoja siitä, kuinka tulisi käyttäytyä omaa sisarusta kohtaan erilaisissa elämäntilanteissa: kun toinen tekee virheitä isän vielä eläessä;Plutarkhos: Sisarrakkaudesta 9–10. isän kuoltua ja perinnönjaossa;Plutarkhos: Sisarrakkaudesta 11. sekä epätasa-arvoa luovissa tilanteissa, kuten luontaisten lahjojen tai menestyksen suhteen.Plutarkhos: Sisarrakkaudesta 12–16. Tämän jälkeen Plutarkhos antaa neuvoja riitatilanteita ja riitojen ratkaisemista koskien.Plutarkhos: Sisarrakkaudesta 17–19. Teoksen lopussa Plutarkhos kehottaa sisaruksia pitämään ystävänsä yhteisinä, mutta olemaan suopea sisarukselle ennen ystäviä. Lisäksi hän kehottaa olemaan suopea myös sisaruksen puolison suvulle, tämän palvelijoille sekä muille tälle tärkeille ihmisille.Plutarkhos: Sisarrakkaudesta 20–21. == Lähteet == == Kirjallisuutta == === Suomennos === * Plutarkhos: Sisarrakkaudesta. Teoksessa === Muita käännöksiä ja tekstilaitoksia === * Plutarch: On Brotherly Love. Teoksessa Kreikankielinen alkuteksti ja englanninkielinen käännös. == Aiheesta muualla == * Plutarch: On Brotherly Love Luokka:Plutarkhoksen teokset
Elmer Meilahti

Elmer Aleksander Meilahti (12. helmikuuta 1920 Lauritsala – 13. joulukuuta 1963) oli suomalainen urheilija, jonka päälaji oli pesäpallo. Yli kymmenen vuotta Suomen parhaisiin pesäpalloilijoihin kuulunut Elmer "Emu" Meilahti pelasi vuosina 1943–1955 kaikkiaan 11 Itä–Länsi-ottelua. Lisäksi hänelle kertyi useita PPL–TUL-otteluita. Vuonna 1943 hän voitti Suomen mestaruuden Haminan Palloilijoiden yhdeksikössä. Vuonna 1946 hän siirtyi Tampereen Pyrintöön ja oli kaksi vuotta myöhemmin nostamassa joukkuetta mestaruussarjaan. Ensimmäisellä SM-sarjakaudellaan 1949 TP saavutti pronssia. Tähän sijoitukseen Meilahden panos oli merkittävä, sillä hänestä tuli vuoden lyöjäkuningas 28 lyödyllä juoksulla. Tämän tittelin hän sai myös seuraavana vuonna. Pesäpallon lisäksi Meilahti pelasi jääpalloa mestaruussarjassa 1940-luvun lopulla ja 1950-luvulla Ilves-Kissoissa. Myös tenniksessä ja keilailussa hän ylti mestariluokkaan. Meilahti toimi erilaisissa pesäpallon luottamustehtävissä ja sai Pesäpalloliiton kultaisen ansiomerkin. Hänen mieliharrastuksenaan oli metsästys. Meilahti toimi Suomen ilmavoimissa insinööri-majurina. == Saavutukset == === Pelaajana === * 1 SM-kulta: 1943 * 1 SM-pronssi: 1949 * 11 Itä-Länsi-ottelua: 1943, 1945, 1947-1955 * Pesäpallon lyöjäkuningas (2): 1949, 1950 == Katso myös == * Luettelo vähintään 10 Itä–Länsi-ottelua pelanneista pesäpalloilijoista ==Lähteet== * === Viitteet === Luokka:Suomalaiset pesäpalloilijat Luokka:Haminan Palloilijoiden pelaajat Luokka:Vuonna 1920 syntyneet Luokka:Vuonna 1963 kuolleet